Alina Scamander

**Alina Scamander** Frida Scamander és Gilbert Ollivander lánya. Végzős diák a Roxfortban. A Hugarabug korábbi prefektusa, valamint a kviddics csapat őrzője. Jelenleg a Docendo Dicimus Mágikus Akadémia joghallgatója.

## Megjelenés

* Alina hétköznapi viseletei és megjelenése
* Alina hétköznapi viseletei és megjelenése
* Alina hétköznapi viseletei és megjelenése
* Alina hétköznapi viseletei és megjelenése
1/4
Nem egy kifejezetten magas lány, noha már alacsonynak sem lehet mondani, 164 centiméter magasra nőtt, amivel tökéletesen reprezentálja a brit nők átlagmagasságát. Valójában sötétbarna, már-már feketébe hajló hajkoronával született, sokáig így is hordta, mostanában azonban jobban preferálja a szőkét, maga sem tudná megmondani miért, talán mert így jobban hasonlít az édesanyjára. Szerencsére metamorfmágusnak született, így ezt festékek nélkül is képes kivitelezni úgy, hogy az állandó maradjon. Ez a képesség azonban nem csak a hajánál, de a szeménél is jól jön neki, ugyanis heterokrómiája van. Eredetileg jobb szeme kék, míg bal szeme barna. Sokáig szégyellte azt a tulajdonságát, mindig igyekezett kompenzálni hol az egyiket, hol a másikat. Az utóbbi években azonban már felhagyott ezzel, megtanulta magát elfogadni úgy és olyannak, amilyen.

Testalkata átlagos, sportosnak mondható. Nem egy kifejezetten nádszálmákony lány, de nem is szeretne az lenni, főleg hogy a természet nem fukarkodott, amikor nőiesedni kezdett. Bőre fehér és alapvetően makulátlan. Nem borítják szeplők és szerencsére pattanások sem. Ruhák tekintetében nem válogatós, sem mintára, sem színre, sem pedig márkára. Tulajdonképpen bármit hajlandó felvenni, ami elnyeri a tetszését. Kifejezetten meghatározott stílusa sincs, nem zárkózik el semmi elől. Szereti a kényelmesebb, kissé sportosabb összeállításokat, - gyakran akár szoknyával párosítva is -, de egy-egy különleges alkalom keretein belül jól érzi magát az elegáns, nőiesebb darabokban is. Sminkelni csak ritkán szokott, főleg erősen, inkább a természetesség híve (és talán kicsit lusta is ilyesmi miatt korábban kelni). De a szempillaspirál és egy halovány szájfény azért az esetek túlnyomó részében felfedezhető rajta. Ékszereket nem nagyon szokott hordani.

## Személyiség

Alina, noha Roxfortban töltött éveire a Teszlek Süveg - helyesen s jó okkal - a Hugrabugba osztotta megannyi tulajdonságot magáénak tudhat a többi házhoz társítottakból is. Mondhatni tökéletes keveréke Mardekáros édesanyjának és Hugrabugos édesapjának.

Alapvetően nem egy vérmes, vehemens valaki. Szeret és tud is jó hallgatóság lenni. Érdeklik az emberek, a problémáik és gyakorlatilag bele van kódolva, hogy ha valakit szenvedni lát, akkor annak próbáljon meg segíteni. Még úgy is, ha ebből neki baja származhat. Noha ismeri a határokat, pontosan tudja, hogy mik azok a mezsgyék, melyeken mozoghat és mik azok, amelyek kockázatosak. Ez utóbbit, bár képes lenne átlépni, de nagyon nyomós indokra lenne hozzá szüksége. Ha megkérdeznénk, akkor bátornak vallaná saját magát, de nem mindent elsöprően. Nem rendelkezik felesleges szuicid hajlamokkal.

Meglehetősen nyílt lány, szinte bárkivel képes szóba elegyedni és bármiről is képes beszélgetni, néha talán már kicsit sokat is beszél (főleg ha zavarban van). Sokan vallják őt a barátjuknak, Alina azonban a nagy részüket, noha kedveli, inkább az ismerősei közé sorolja. Az olyan emberek csoportjába, akikkel bár szívesen tölti az idejét, és segít nekik, ha kell, de a végsőkig nem menne el értük. Nem helyezné saját magát eléjük. Ez különbözteti meg ugyanis ezt a két csoportot - a barátot és az ismerőst -, ha Alina Scamander valakit a barátjának fogad, azt *valóban* annak tartja és gyakorlatilag bármit képes elnézni neki - talán csak a legnagyobb árulások számítanak kivételnek -, arról nem is beszélve, hogy mindig a barátai érdekeit nézi. Gyakran a sajátjai elé helyezi is őket. A családjánál ez nem is kérdés, ők mindennél fontosabbak számára, főleg az édesanyja, akit az ereje és a kitartása miatt a példaképének tekint.

Haragudni ritkán haragszik bárkire is - inkább csak csalódni szokott -, ahogy valójában utálatot sem képes sokáig és tartósan érezni senki iránt, éppen ezért igazán könnyű kiengesztelni. A sérelmeket is gyorsan elfelejti és ritkán tanul a saját, vagy éppen másik hibájából. Néha kicsit hirtelen és szeleburdi, ha pedig nagyon belelovallja magát valamibe, akkor nehéz követni őt is, meg a gondolatmenetét is. Nem rasszista senki és semmi felé, mindent és mindenkit olyannak fogad el, amilyen. Gyakran nem érti, hogy mások, ha nincs egy jó szavuk, miért nem tudnak egyszerűen tovább lépni és a saját életükkel foglalkozni. Nem hiszi, hogy egymás gyűlölete előre mutató lenne.

A hétköznapi életben nem - mindig -, de a tanulmányaiban rettentően maximalista, állandóan a legjobb legjobbjára törekszik, hiába nem Hollóhátas. Valójában sokszor nem élvezi ezt, nem minden tárgyban leli örömét, mégis úgy érzi, hogy szükség van erre. Rettentően bizonytalan a pályaválasztását és a jövőjét illetően és úgy gondolja, hogy ha mindenből megvan a Kiváló, legrosszabb esetben a Várakozáson Felüli R.A.V.A.S.Z. szinten, akkor nagyobb a választási, adott esetben a váltási lehetősége a szakok között.

## Mágikus képességek

   • **Pálca**: *Tiszafa pálca, főnixtoll maggal, 10 és fél hüvelyk, enyhén rugalmas*. Alina pálcája egy eredeti Ollivander pálca, amit a tulajdon dédapja készített még és egészen addig nem talált gazdára, amíg ő a kezébe nem vette. Kidolgozása szép, színe mély barna már-már feketébe hajló, amelyen világosabb barna díszítés található. A vége is szépen kidolgozott, alapos munka.

• **Metamorfmágia**: Hat-hét esztendős kora óta tisztában van azzal, hogy képes kénye és kedve szerint alakítani a testét és a kinézetét, noha tanulni csak a Roxfortban kezdte el, különórák keretein belül. Nem ő a legerősebb és legtehetségesebb metamorfmágus, aki erre a világra született, de nem is a leggyengébb. A képessége átlagosan erős.

• **Kiváló párbajozó**: Bár sem első, sem pedig második pillantásra nem úgy tűnik, de Alina kiváló párbajozó, sok varázslatot képes és ismer is magas szinten, egyből használni. Ahogy azt is jól fel tudja mérni, hogy egy adott pillanatban mire és hogyan érdemes reagálni. Ha valakit, vagy éppen saját magát kell védenie bár nem szereti, de nem fél attól, hogy másnak sérüléseket okozzon. (Egyedül az a fontos, hogy ne legyen labilis állapotban, mert akkor nem csak a pálcája, de a tulajdon képességei is cserben hagyják.) A Roxfortban a Sötét Varázslatok Kivédése és a Bűbájtan voltak mindig a legerősebb tárgyai.

• **Haladó bájitalkeverő**: Soha még csak meg sem fordult a fejében, hogy ezzel foglalkozzon, de a professzorai mindig azt mondták neki, hogy kiváló érzéke van a tárgyhoz és az arányok eltalálásához. Mint kiderült, ezt az apjától örökölte.

• **Gyakorló nonverbális varázsló**: Csak az utóbbi év végén kezdte el gyakorolni a varázslás ezen fajtáját, még messze van a tökéletestől, de az egyszerűbb varázslatokra - mint egy Lumos - már képes így is. Ha nagyon megszorulna lehet tudná használni nehezebbeken is, de semmiképpen sem mondaná magát biztosnak benne.

• **Legendás állatok**: Noha ő maga nem magizoológus és sose készült annak, mint Newton Scamander dédunokája igen jártas ebben a témában. Gyermekkora nyarainak egy részét a férfi vidéki birtokán töltötte, ahol több olyan különlegességet is látott, amelyet egyszerű varázslók és boszorkányok biztosan nem. Arról nem is beszélve, hogy Newt nagypapa minden különös, hihetetlen és varázslatos meséjére emlékszik. Többet tanult tőle ezeken a nyarakon, mint a Roxfort hét éve alatt a könyvéből és a professzoroktól.

## Érdekességek

* Az Alina (Алина) ma orosz elsősorban nyelv területeken használatos név, eredete kétes. Egyesek források szerint örmény, mások szerint szláv, skót, német vagy arab eredettel rendelkezik. Legtöbb esetben valamely férfi név - Ali, Alistair - nőiesedett formájaként jelölik, mások szerint az Adele/Adelina női nevek megváltozott formája. *Ennek nyomán jelentése is több van pl.: fény, nemes, szép.* A karakter maga Alina Zagitova orosz műkorcsolyázó után kapta a nevét.
* A karakter első avatar alanya *Maria Ehrich* német színésznő volt, aki Gewndolyn Shepherd szerepét játszotta a Rubinvöros filmtrilógiában.